บลจ.ธนชาตขาย2กองทุนตราสารภาครัฐ
บลจ.ธนชาต คลอดกองทุนตราสารภาครัฐไทยเพิ่มอีก 2 กองทุน&nbsp; มีมูลค่าโครงการรวม 2,000 ล้านบาท&nbsp; เปิดขายพร้อมกันครั้งเดียววันที่ 2 - 13 ก.ย.นี้
1 ก.ย. 2553

บลจ.ธนชาต คลอดกองทุนตราสารภาครัฐไทยเพิ่มอีก 2 กองทุน  มีมูลค่าโครงการรวม 2,000 ล้านบาท  เปิดขายพร้อมกันครั้งเดียววันที่ 2 - 13 ก.ย.นี้
รายงานข่าวจากบริษัทหลักทรัพย์จัดการกองทุน (บลจ.) ธนชาต เปิดเผยว่า บริษัทเตรียมเสนอขายกองทุนตราสารภาครัฐไทยเพิ่มอีก 2 กองทุน เพื่อรองรับความต้องการของผู้ลงทุน โดยมีมูลค่าโครงการละ 1,000 ล้านบาท ได้แก่ กองทุนเปิดธนชาตตราสารภาครัฐ 9 (TG9)  อายุโครงการประมาณ 6 เดือน และ กองทุนเปิดธนชาตตราสารภาครัฐ 11 (TG11)  อายุโครงการประมาณ 3 เดือน    
กองทุน TG9 และกองทุน TG11 เป็นกองทุนที่เน้นลงทุนในหรือมีไว้ตราสารแห่งหนี้ที่เป็นตราสารภาครัฐไทย เช่น  ตั๋วเงินคลัง พันธบัตรรัฐบาลหรือพันธบัตรธนาคารแห่งประเทศไทย พันธบัตร ตั๋วแลกเงิน ตั๋วสัญญาใช้เงิน หุ้นกู้ หรือใบสำคัญแสดงสิทธิที่จะซื้อหุ้นกู้ ที่กระทรวงการคลังหรือกองทุนเพื่อการฟื้นฟูและพัฒนาระบบสถาบันการเงินเป็นผู้ออก ผู้สั่งจ่าย ผู้รับรอง ผู้รับอาวัล หรือผู้ค้ำประกัน  และหรือเงินฝาก หรือตราสารที่เทียบเท่าเงินสด หรือหลักทรัพย์หรือทรัพย์สินอื่น หรือการหาดอกผลโดยวิธีอื่นตามที่สำนักงานคณะกรรมการ ก.ล.ต.กำหนดหรือเห็นชอบให้กองทุนลงทุนได้ กองทุนดังกล่าวเป็นทางเลือกในการลงทุนให้กับผู้ลงทุนที่ต้องการลงทุนระยะสั้นในกองทุนที่เน้นลงทุนในตราสารความเสี่ยงต่ำภาครัฐ